Programajánló és meghívó a Zsigmond Király Főiskolára - cvonline.hu
A ZsKF a helyi és regionális kulturális és oktatási élet felpezsdítésében oroszlánrészt vállal, ezért több tárgykörben kínál nyilvános és ingyenesen látogatható programokat minden korosztály részére, amelyekre ezúton is tisztelettel meghívjuk Önöket!
2014. április 25., péntek, 10:00-16:00 óra, ZsKF Aula és szekciótermek – Karrier Nap és Állásbörze
Kapcsolatépítés és karrierfejlesztés. Szakmai előadások és műhelybeszélgetések. Diákmunkát, szakmai gyakorlatot vagy épp állást kínáló cégek kitelepülése – Vár a Karrier Nap és Állásbörze teljesen megújult arculattal! Az önéletrajzodat se feledd otthon!
2014. április 25., péntek, 10:00-13:00 óra, D105-ös terem – Európaizáció és emancipáció - a tíz éves uniós tagság értékelése Magyarországon
A EU csatlakozásunk óta eltelt tíz év tapasztalatainak értékelésére integrációs szakértők bevonásával panelbeszélgetést szervezünk, ahol visszatekintünk a közelmúltba és vizsgáljuk azt, hogy milyen lehetőségeket rejt a közös jövőnk.
2014. április 25., péntek 14:00-16:00 óra, D104-es terem – Nyilvános vita, emberi jogok sértése Venezuelában fórumbeszélgetés
A nyilvánosság előtt és nyíltan beszélnek szakértők a Venezuelában történő emberi jogokat sértő eseményekről, valamint hogy ez hogyan befolyásolja a kisebbségek helyzetét.
2014. április 25., péntek, 15:00-19:00 óra, ZsKF szekciótermek – Most láss másképp!
Az esélyegyenlőség jegyében rendezett programsorozat a Vakok Állami Intézetének szervezésében.
2014. április 29., kedd, 14:00 óra, ZsKF Aula – Előadás és műhelybeszélgetés: A könyvtárak szerepe a 21. században
A ZsKF KMI, az MTA TK Szociológiai Intézete és a Virtuális Szociokulturális Tehetséggondozó műhely szervezésében interaktív fórum.
Kiemelt, országos szakmai konferenciának ad helyt a ZsKF, ahol Életutak-generációk-ünnepek tárgykörben különféle szakmai szervezetek, szakemberek megközelítései szerint vizsgálódunk.
Folyamatosan frissülő, bővülő programjainkról a Zsigmond Király Főiskolán a http://www.zskf.hu/esemenyek linken keresztül tájékozódhatnak.
Az események nyilvánosak és ingyenesen látogathatóak, minden érdeklődőt szeretettel várunk, így kérjük, hogy lehetőségeihez mérten e hír tartalmát ossza meg ismerősei, barátai között.